
22 DR 30.11.2005 

 

 Tuan Pengerusi [Datuk Lim Si Cheng]:  Buat sementara jangan benarkan 
sesiapa minta penjelasan. 

 Dato' Wong Kam Hoong:  Terpulanglah kepada Tuan Pengerusi. 

 Tuan Pengerusi [Datuk Lim Si Cheng]:  Saya boleh seperti Yang Berhormat 
berbuat demikian. 

 Dato' Wong Kam Hoong:  Ya, tentang fakta bagaimana yang menjadi fokus 
kajian atau penyelidikan pengesanan fakta sejarah negara, kajian ke atas pembetulan 
fakta-fakta yang ditimbulkan oleh para penulis Barat berhubung sejarah negara meliputi 
zaman-zaman berikut: 

(i) zaman prasejarah sebelum tahun 1400 – contohnya soal 
kebumiputeraan orang Melayu adalah orang tempatan 
yang wujud sejak awal; 

(ii) zaman menjelang Kesultanan Melayu Melaka – contohnya 
sejarah Malaysia pra-Kesultanan Melaka Abad 12 
sehingga 14 Masihi; dan 

(iii) zaman Kesultanan Melaka iaitu satu persepsi sejarah dan 
budaya juga zaman Kesultanan Johor–Riau iaitu 
pentadbiran Kesultanan Johor-Riau.   

Kajian isu-isu bersifat polemik prakolonial dan pasca kolonial masih lagi 
diteruskan dari semasa ke semasa. 

Tuan Nasaruddin bin Hashim:  [Bangun] 

Dato' Wong Kam Hoong:  Yang Berhormat bagi Larut membangkitkan 
usaha-usaha kraf tangan dalam memajukan industri batik dan songket. 

Tuan Pengerusi [Datuk Lim Si Cheng]:  Yang Berhormat, Parit. 

Tuan Nasaruddin bin Hashim:  Terima kasih Tuan Pengerusi.  Terima kasih 
Yang Berhormat Timbalan Menteri.  Saya membangkitkan perkara ini semalam, saya 
hendak tanya sedikit Yang Berhormat Timbalan Menteri.  Adakah fakta ini termasuk 
soal pada zaman kemerdekaan kerana soal perjuangan mendapat kemerdekaan ini 
juga dipertikaikan oleh sesetengah pihak.  Ini juga harus menjadi fokus. 

Yang keduanya, adakah pihak kementerian menentukan suatu time frame 
untuk kajian ini sama ada lima tahun, sepuluh tahun dan sebagainya.  Saya faham ini 
memakan masa yang panjang mungkin penyelidik kena pergi ke luar negara, ke 
muzium-muzium di Portugal atau muzium di London dan sebagainya. 

Satu lagi perkara yang berkaitan, Yang Berhormat Timbalan Menteri ialah 
berkenaan dengan yang releven dalam hal ini ialah berkenaan dengan menghargai 
pemimpin yang berjuang menuntut kemerdekaan.  Di sesetengah negara, kita 
perhatikan, saya ambil contoh Pakistan dan India misalnya.  Ke mana-mana kita pergi 
di Pakistan ini ada gambar pejuang kemerdekaan mereka iaitu Almarhum Mohamed Ali 
Jinnah.  Di mana-mana ... di Parlimen atau di bangunan kerajaan dan sebagainya. 

Begitu juga di India gambar Mahatma Ghandi ada di mana-mana.  Tetapi di 
negara kita gambar pemimpin perjuangan kita hanya wujud semasa mula-mula kita 
merdeka iaitu misalnya gambar Almarhum Tunku Abdul Rahman semasa dia menjadi 
Perdana Menteri selepas itu sudah tidak wujud.  Kita hendak cari gambar Tunku kecuali 
pergi ke muzium atau pergi ke tempat-tempat berkenaan. 

Begitu juga gambar pemimpin-pemimpin yang lain termasuk pemimpin 
peringkat negeri umpamanya Tun Temenggung Jugah di Sarawak atau Tun Mustafa 
dan Tun Fuad Stephen dan sebagainya.  Selain daripada membaca buku, gambar ini 
penting kerana bagi pelawat asing mereka akan bertanya siapa dia ini.  Lima puluh 
tahun akan datang atau seratus tahun yang akan datang orang tidak tahu.   

Adakah pihak kementerian berhasrat untuk mempamerkan gambar-gambar 
pemimpin perjuangan kemerdekaan di tempat-tempat yang saya maksudkan.  Terima 
kasih. 

Dato' Wong Kam Hoong:  Terima kasih Yang Berhormat.  Tentang zaman 
kemerdekaan iaitu fokus akan diberikan kepada zaman kemerdekaan juga dan Arkib 



Tuan Pengerusi [Datuk Lim Si Cheng]: Buat sementara jangan benarkan sesiapa minta penjelasan. Dato' Wong Kam Hoong: Terpulanglah kepada Tuan Pengerusi. Tuan Pengerusi [Datuk Lim Si Cheng]: Saya boleh seperti Yang Berhormat berbuat demikian. Dato' Wong Kam Hoong: Ya, tentang fakta bagaimana yang menjadi fokus kajian atau penyelidikan pengesanan fakta sejarah negara, kajian ke atas pembetulan fakta-fakta yang ditimbulkan oleh para penulis Barat berhubung sejarah negara meliputi zaman-zaman berikut: (i) zaman prasejarah sebelum tahun 1400- contohnya soal kebumiputeraan orang Melayu adalah orang tempatan yang wujud sejak awal; (ii) zaman menjelang Kesultanan Melayu Melaka- contohnya sejarah Malaysia pra-Kesultanan Melaka Abad 12 sehingga 14 Masihi; dan. (iii) zaman Kesultanan Melaka iaitu satu persepsi sejarah dan budaya juga zaman Kesultanan Johor-Riau iaitu pentadbiran Kesultanan Johor-Riau. Kajian isu-isu bersifat polemik prakolonial dan pasca kolonial masih lagi diteruskan dari semasa ke semasa. Tuan Nasaruddin bin Hashim: [Bangun]. Dato' Wong Kam Hoong: Yang Berhormat bagi Larut membangkitkan usaha-usaha kraf tangan dalam memajukan industri batik dan songket. Tuan Pengerusi [Datuk Lim Si Cheng]: Yang Berhormat, Parit. Tuan Nasaruddin bin Hashim: Terima kasih Tuan Pengerusi. Terima kasih Yang Berhormat Timbalan Menteri. Saya membangkitkan perkara ini semalam, saya hendak tanya sedikit Yang Berhormat Timbalan Menteri. Adakah fakta ini termasuk soal pada zaman kemerdekaan kerana soal perjuangan mendapat kemerdekaan ini juga dipertikaikan oleh sesetengah pihak. Ini juga harus menjadi fokus. Yang keduanya, adakah pihak kementerian menentukan suatu time frame untuk kajian ini sama ada lima tahun, sepuluh tahun dan sebagainya. Saya faham ini memakan masa yang panjang mungkin penyelidik kena pergi ke luar negara, ke muzium-muzium di Portugal atau muzium di London dan sebagainya. Satu lagi perkara yang berkaitan, Yang Berhormat Timbalan Menteri ialah berkenaan dengan yang releven dalam hal ini ialah berkenaan dengan menghargai pemimpin yang berjuang menuntut kemerdekaan. Di sesetengah negara, kita perhatikan, saya ambil contoh Pakistan dan India misalnya. Ke mana-mana kita pergi di Pakistan ini ada gambar pejuang kemerdekaan mereka iaitu Almarhum Mohamed Ali Jinnah. Di mana-mana ... di Parlimen atau di bangunan kerajaan dan sebagainya. Begitu juga di India gambar Mahatma Ghandi ada di mana-mana. Tetapi di negara kita gambar pemimpin perjuangan kita hanya wujud semasa mula-mula kita merdeka iaitu misalnya gambar Almarhum Tunku Abdul Rahman semasa dia menjadi Perdana Menteri selepas itu sudah tidak wujud. Kita hendak cari gambar Tunku kecuali pergi ke muzium atau pergi ke tempat-tempat berkenaan. Begitu juga gambar pemimpin-pemimpin yang lain termasuk pemimpin peringkat negeri umpamanya Tun Temenggung Jugah di Sarawak atau Tun Mustafa dan Tun Fuad Stephen dan sebagainya. Selain daripada membaca buku, gambar ini penting kerana bagi pelawat asing mereka akan bertanya siapa dia ini. Lima puluh tahun akan datang atau seratus tahun yang akan datang orang tidak tahu. Adakah pihak kementerian berhasrat untuk mempamerkan gambar-gambar pemimpin perjuangan kemerdekaan di tempat-tempat yang saya maksudkan. Terima kasih. Dato' Wong Kam Hoong: Terima kasih Yang Berhormat. Tentang zaman kemerdekaan iaitu fokus akan diberikan kepada zaman kemerdekaan juga dan Arkib.